
ТЕХНИЧЕСКА СПЕЦИФИКАЦИЯ

За обществена поръчка с предмет:
“Доставка на летни трикотажни блузи с къси ръкави, цвят маслено зелен за служители на ГДГП, участващи в СПО”- 2 600 броя
Лятна трикотажна блуза с къси ръкави за ГДГП
Описание на артикула:

Блузата се изработва от основен плат: 100% памучно трикотажно пике тип „лакоста” с маса 200 гр/м² ± 10% и яка от щрик „рипс” със състав 97/3 Памук/Еластан с маса 240 гр/м² ± 5%. Подгъва на ръкавите завършва със същия щрик с широчина 2,5 см. Подгъва на блузата е с широчина 2 см и е изработен на покривна машина. Съединителните шевове са изработени на четириконечен оверлог. Раменните шевове отвътре са укрепени с лента ласе с широчина 0,5 cм. Резерва от прикачването на яката към вратната извивка се обточва отвътре с лента от основния плат с широчина в готов вид 1см. Всички лицеви шевове са с гъстота 4 бода/см. Шевовете да не се прекъсват и да няма снаждания.
· предна част: права изчистена с шлиц с широчина 3 см, който се подлепва и се закопчава с три копчета и илици ; вляво горе (на ниво на гърдите) един джоб - външно пришит с лицев шев на 1 мм от края по контура, закопчан с копче и илик (всички копчета и илици са в тон с основния плат);

· задна част: права изчистена;

· ръкави: къси завършени при подгъва с щрик в тон. Върху раменните шевове има щрифелки от същия плат с размери 13/4,5 см (за размери S и M) и 14/4,5 см (за останалите размери). Щрифелките са подлепени и се зашиват в ръкавната извивка, а в другия край към яката се закопчават с копче и илик. Щрифелките са с лицев шев на 1мм от края по контура; 

· яка: изработена от щрик в тон;

· цвят:
· маслено зелен - приблизителен пантонен номер 19-4906 ТРX, с допустима цветна разлика мин. 4 бал по сива скала, съгласно БДС EN 20105-A 02:2001 или еквивалент.

· отличителни знаци: на предната част вляво горе над джоба се поставя щампа с надпис за съответната структура с височина/широчина/дебелина на буквите както следва 1/1/0,3 см – бели на цвят , а на задната част в средата горе – щампа с надпис за съответната структура с височина/широчина/дебелина на буквите както следва 5/5/1,5 см – бели на цвят.

Надписите на трикотажните блузи са както следва: 

· на маслено зелен цвят – ГРАНИЧНА ПОЛИЦИЯ (на два реда)

На левия ръкав, на 9 см от раменния шев надолу, се пришива самозалепваща лента (велкро- бримка) по форма за прикачване на наръкавен знак (емблема). На десния ръкав, на 1 см над щрика се пришива национален трикольор с размери височина 2 см и широчина 3 см.

Националният трикольор се изработва от Изпълнителя по образец на Възложителя.

Предна част
                                                                                                                   Задна част

Размери - изработват се в размери от S до ХХХL:

Таблица 1: Типоразмери в см., съобразени с европейските буквени кодове. 

	Ръст (Р)

в см.
	164-170
	176
	182
	182
	188
	194

	Обиколка на гърдите (ОГ) в см.
	88-92
	96-100
	104-108
	112-116
	120-126
	132-138

	Буквен код- европейски размери
	S
	M
	L
	XL
	XXL
	XXXL


Изделията да са съобразени с БДС EN 13402-3:2013 или еквивалент, където се определя система за размери на тялото.

Означаването на размера на изделията да се извършва съгласно БДС EN 13402-1:2003 или еквивалент.
Изисквания към основния плат за изработка на трикотажна блуза с къс ръкав:
 Състав – 100% Памук пениран – трикотажно пике тип „лакоста”

 Специфична площна маса – 200 гр/м² ± 10%

 Багрене – реактивно.

	№


	Наименование на 

характеристиката
	Единица на

величината
	Методи на изпитване
(стандартизирани)
	Технически изисквания

на Възложителя

(стойност и допуск

на характеристиката)

	1.
	Количествен състав
	%
	НЕНТП, Д.в.бр.44/2006г.
	100 - памук

	2.
	Маса на единица площ
	гр/м²
	БДС EN 12127:2000
	200±10%

	3.
	Изменение на размерите  при пране  и сушене при 40ºС

бримков ред

бримков стълб
	%
	БДС EN ISO 6330:2012

БДС EN ISO 5077:2008
	макс.5.0

макс.7.0

	4.
	Устойчивост на  цвета на пране

 при 40ºС
	бал
	БДС EN ISO

105-С06:2010
	мин. 4/4

	5.
	Устойчивост на цвета на пот

-    алкална

·  кисела
	бал
	БДС EN ISO

 105-Е04:2013
	        мин. 4/4

мин. 4/4

	6.
	Устойчивост на цвета на триене

· сухо 

· мокро 
	бал
	БДС EN ISO

 105-Х12:2005
	мин. 3/4

мин. 3/4

	7.
	Устойчивост на цвета на светлина
	бал
	БДС EN ISO 

105-B02:2015
	мин. 5

	8.
	Здравина на пробиване
	N
	БДС 9585:1991
	мин. 200

	9.
	рН на воден екстракт
	рН ед.
	БДС EN ISO 3071:2008
	4.8-7.5

	10.
	Здравина на скъсване на шева, в направление перпендикулярно на шева
	N
	БДС 13307:1978
	мин. 160


За позовани недатирани /отменени/ стандарти се прилага актуална версия на съответния стандарт, включително всички негови изменения действащи към момента на обявление на обществената поръчка или еквивалент.

Обмерните данни на изделията се предоставят на избрания изпълнител след сключване на договора за обществената поръчка.

Маркировка:
В средата на вратната извивка - ръстова марка със следната информация: състав, ръст, размер (гръдна обиколка), име на фирмата – изпълнител, знаци за третиране и въздействие (пране, гладене, сушене, химическо чистене и избелване), гаранционен срок, както и годината на производство.
Опаковка:
Всяко изделие се опакова в залепващ се индивидуален плик, на който се залепва етикет със следната информация: състав, ръст, размер, име на фирмата - изпълнител, знаци за третиране и въздействие (пране, гладене, сушене, химическо чистене и избелване), гаранционен срок, както и годината на производство.
В индивидуалният плик на всяко изделие се поставя гаранционна карта, която да е попълнена и подпечатана от Изпълнителя и да съдържа следната информация:

 - име на изпълнителя;
 - вид на изделието

 - дата на доставка на изделието от Изпълнителя

 - поле за вписване на името на служителя, на когото се предоставя изделието (попълва се от служител на Възложителя)

 - поле за датата на предаване на изделието на служителя (попълва се от служител на Възложителя)

 - гаранционен срок при експлоатация

 - съществени характеристики

 - поддръжка и почистване

 - съхранение

Опаковат се по 50 броя в кашон от един и същи размер и цвят. На всеки кашон се поставя етикет със следното съдържание: вид на изделието, количество, размер и име на фирмата – изпълнител. 

ДОПЪЛНИТЕЛНИ ИЗИСКВАНИЯ:
1. Стандарти, на които трябва да отговарят съответните изделия;

Контрол на качеството

- Качеството на готовите изделия и на вложените материали в тях се контролират чрез:
- Анализ /протокол от изпитване/ в акредитирана изпитвателна лаборатория /АИЛ/ на изделия, взети по метода на случайния подбор от доставените количества, като разходите по  проведените анализи и пробите от материали и готови изделия са за сметка на Изпълнителя. Протокола от изпитване /оригинал със свеж печат и подпис/ и с отразени в него резултати по всички характеристики, посочени в Техническата спецификация на материалите и с дата на издаване, следваща датата на съответната доставка от настоящата обществена поръчка. 

- вземат се за анализ по 2 броя за цялото количество, по преценка на Възложителя в зависимост от доставките, взети по метода на случайния подбор от доставяните количества.

- Изделията, предоставени за анализ са за сметка на Изпълнителя и се възстановяват от него на Възложителя в срок от 30 календарни дни. Анализът ще се извършва в акредитирана лаборатория в рамките на Европейския съюз.

- За периода от предаване на изделията в МВР до изготвяне на протокол за оценка на качеството, се издава протокол за временно съхранение, подписан в 2 /два/ екземпляра от представители на Възложителя и Изпълнителя.

- Само когато въз основа на резултатите от проверката на качеството на база извършения анализ в АИЛ, се установи, че изделията съответстват на изискванията по договора, за дата на приемане се счита датата на протокола за временно съхранение, което изрично се отразява в предавателно – приемателния протокол.

- В случай, че въз основа на резултатите от проверката на качеството, чрез извършения анализ в АИЛ, се установи, че изделията не съответстват на изискванията по договора, то доставката се връща на Изпълнителя за негова сметка, с констативен протокол и приложен към него протокола за оценка на качеството, с отразените в него несъответствия.

- При неспазване характеристиките в настоящата техническа спецификация, партидата не се приема.
2. Съответствието с изискванията на Възложителя по характеристики се установява с представяне на следните документи за вложените основни, междинни и спомагателни материали: 

2.1. Декларация за съответствие по БДС EN ISO/IEС 17050-1:2010 г. и БДС EN ISO/IEС 17050-2:2006 г. или еквивалент за основния материал (плат) от изпълнителя или от производителя /само ако изпълнителя не е производител/, удостоверяваща, че материалите отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Декларацията се представя оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.

2.2. Технически характеристики, включващи описание на основните параметри, на които отговаря основния материал (плат) и конци издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка. 

Забележка: Обстоятелството, че са вносители се доказва при поискване от възложителя. Когато материалите са от внос се представят заверени от участника копия и превод на предоставените документи на български език с имена и подпис на извършилия превода. 

2.3. Сертификат за качество на основния материал (плат) и конци, издаден от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка.

Когато материалите са от внос се представят заверени от участника копия и      превод на предоставените документи на български език с имена и подпис на извършилия превода.  

Забележка: Обстоятелството, че са вносители се доказва при поискване от Възложителя. 

2.4. Протоколи от изпитване на основния материал (плат).

Представят се оригинали със свеж печат и подпис или копия заверени с мокър печат, подпис име и фамилия на ръководителя на съответната АИЛ, издадени от акредитирана от Изпълнителна агенция „БСА” изпитвателна лаборатория (АИЛ), с отразени в тях резултати по всички характеристики на всички материали, посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Представените лабораторни изпитвания да са в обхвата на акредитация на съответната АИЛ.

2.5. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. Копието да е заверено от съответната акредитирана изпитвателна лаборатория със свеж печат и подпис.

2.6. Участниците да представят декларация /оригинал със свеж печат и подпис/ за основния материал (плат) от производителя или вносителя, удостоверяваща съдържанието на азобагрила, с дата на издаване, следваща датата на обявяване на настоящата обществена поръчка. 

Забележка: Обстоятелството, че са вносители се доказва при поискване от възложителя. Когато материалите са от внос се представят заверени от участника копия и превод на предоставените документи на български език с имена и подпис на извършилия превода. 

2.7. Участниците да представят за производителя на основния материал (плат) сертификат /заверени копия/ за управление на качеството ISO-9001:2015 или еквивалент, издаден от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5, ал. 2 от Закона за националната акредитация на органи за оценяване на съответствието, с обхват на дейност еднакъв или сходен с предмета на поръчката (за сходен се счита доставка на текстилни/трикотажни  изделия).

Забележка: Когато материалите са от внос, сертификатите могат да се издават от вносителите или официалните представители на производителите, като се прилагат документи удостоверяващи това обстоятелство.

2.8. Декларация от страна на участника, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

2.9. При изпълнение на договора, готовите изделия  и вложените материали да съответстват напълно на технологичните и конструктивни изисквания на възложителя. Готовите изделия да са произведени от един и същ производител, ако изпълнителя не е производител. Вложените материали да са произведени от същия производител, със същото качество и търговска марка, с които участникът е определен за изпълнител. Това се доказва с представяне на фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя.

* При обстоятелства, възникнали след сключване на договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали при условие, че готовите изделия и вложените материали са със същите или по-добри характеристики, от тези посочени в техническата спецификация на Възложителя. Съответствието на готовите изделия и вложените материали на новия производител с изискванията на възложителя се доказва от изпълнителя с документи и мостри съгласно раздел „Доказателства за съответствие с изискванията на Възложителя” от Техническата спецификация.
Предложението на участника за изпълнение на поръчката трябва да съдържа ясна и изчерпателна информация за съответствие с техническите изисквания на възложителя по всички точки от Техническата спецификация.

- Изпълнителят отговаря за поставянето и вида на визуалната идентификация, съгласно ДЕЛЕГИРАН РЕГЛАМЕНТ (ЕС) № 1048/2014 НА КОМИСИЯТА от 30 юли 2014 година за определяне на мерки за информиране и популяризиране, насочени към обществеността, и на мерки за информиране на бенефициерите РЕГЛАМЕНТ ЗА ИЗПЪЛНЕНИЕ (ЕС) № 1049/2014 НА КОМИСИЯТА от 30 юли 2014 година относно техническите характеристики на мерките за информиране и популяризиране съгласно Регламент (ЕС) № 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи. Оформянето на стикерите се съгласува предварително с Възложителя.

3. Мостри

В деня и часа на подаване на офертите, участниците следва да представят мострa от основния материал по 1 линеен метър (за основния плат), подпечатани със свеж печат, подпис и номера от протокола от акредитирана от ИА „БСА” изпитателна лаборатория /АИЛ/.

Мострата се представят като част от техническото предложение на участника с предварително попълнен от участника опис. Същите трябва да са подпечатани и подписани от ръководителя на акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за показателите изискани от Възложителя.

Мострата ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите могат да се предоставят от Възложителя за изследване по всички показатели посочени в техническата спецификация в АИЛ, като разходите по провеждане на изпитванията са за сметка на участника. За целта участника декларира съгласието си мострите да бъдат изследвани в АИЛ, като разходите са за сметка на участника, с приложена към мострите декларация. В резултат на изпитванията е възможно да бъде нарушена целостта на мострите.

Мострата на избрания участник, с който ще бъде сключен договор ще бъдат задържани до приключване на договора.

Към техническото предложение участника прилага скици на изделията, предмет на настоящата обществена поръчка.

4. Съпроводителни документи при извършване на доставки или услуги;

Доставките се придружават със сертификати за произход и качество, издадени от производителя, в които са посочени техническите параметри на продуктите /придружени с преведени и заверени от Изпълнителя копия, ако доставката е от внос/, фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя. 
Приемането на доставките се удостоверява с приемо-предавателен протокол, подписан в два екземпляра от представители на Възложителя и Изпълнителя.

За периода от предаване на изделията до изготвяне на протокол за оценка на качеството, се издава протокол за временно съхранение, подписан в 2 /два/ екземпляра от представители на Възложителя и Изпълнителя.

Всяко отделно изделие  се доставя в комплект с инструкция за експлоатация и гаранционна карта.

5. Място и срок за изпълнение на ОП;

Място за изпълнение на ОП: 

Град София, кв. „Захарна фабрика” ул. „Кукуш” № 1 ЦСБ - МВР, ЦВС
Срок за изпълнение на поръчката –  до 5 (пет) месеца от датата на сключване на договора.
След сключване на договора Възложителя подава писмена заявка с пълното количество до изпълнителя, като заявката се изпълнява до крайния срок на договора.
6. Гаранционен срок. 

6.1. Минимален гаранционен срок на изделията- 24 месеца от подписване на предавателно-приемателен протокол.

6.2. Гаранционният срок на изделията при експлоатация е не по-малко от 90 (деветдесет) дни. Този срок започва да тече от датата на предоставяне на изделията на съответния служител на МВР- ползвател. Възложителя предоставя изделията на служителите на МВР с попълнена гаранционна карта, в която се посочва датата на предаване.

